戴士衡

戴士衡（），字章尹，號镇菴，福建莆田縣人。明朝政治人物。

生平
萬曆十三年（1585年）乙酉科福建鄉試舉人，十七年（1589年）中己丑科三甲三十四名進士，除江西新建縣知縣，二十三年擢吏科給事中，二十四年差巡視皇城四門兼管巡青，二十五年浙江主考《萬曆十七年己丑科進士履歷》：戴士衡，镇菴，書二房，甲子九月二十一日生。莆田县人，乙酉鄉試，三甲三十四名。户部政，六月授江西新建知縣，乙未行取吏科給事中，丙申差皇城四门巡青，丁酉浙江主考，戊戌欽降廣西付提举，本年因前建言被戚里訐奏，欽遣戍廉州，丁巳卒，壬戌贈光禄寺少卿。曾祖伯義，彰表義士。祖湯源，舉人、眉州知州。父大霖，生员。。薊州總兵官王保濫殺南方士卒，士衡極論其罪；又彈劾石星誤國大罪。因仁聖太后梓宮事，彈劾鄭一麟、陳增等人《明史》（卷234）：戴士衡，字章尹，莆田人。萬歷十七年進士。除新建知縣，擢吏科給事中。薊州總兵官王保濫殺南兵，士衡極論其罪。已，請亟補言官，劾石星誤國大罪五。山東稅使陳增請假便宜得舉刺將吏，淮、揚魯保亦請節制有司，士衡力爭。仁聖太后梓宮發引，帝不親送，士衡言：「母子至情，送死大事，奈何於內庭數武地，靳一舉足勞。今山陵竣事，願陛下扶杖出迎神主，庶少慰聖母之靈，答臣民之望。」錦衣千戶鄭一麟奏開昌平銀礦。士衡以地逼天壽山，抗疏爭。皆不報。。萬曆二十五年，因日本事彈劾沈惟敬、楊方亨、南京工部尚書葉夢熊、刑部侍郎呂坤、薊遼總督孫鑛及通政參議李宜春等人，隨後因此被貶，乃授陝西鹽課副提舉。未抵，恰逢《憂危竑議》起，竟連坐遣戍《明史》（卷234）：“日本封事敗，再劾星及沈惟敬、楊方亨，且列上防倭八事。多議行。俄劾南京工部尚書葉夢熊、刑部侍郎呂坤、薊遼總督孫幰及通政參議李宜春。時幰已罷，宜春自引歸，坤亦以直諫去。給事中劉道亨右坤，力詆士衡，謂其受大學士張位指。士衡亦劾道亨與星同鄉，為星報復。帝以言官互爭，皆報寢。尋劾罷文選郎中白所知。帝惡吏部郎，貶黜者二十二人，因詰責吏科朋比。都給事中劉為楫、楊廷蘭、張正學、林應元及士衡俱引罪。詔貶為楫一秩，與廷蘭等並調外。士衡得蘄州判官。無何，詔改遠方，乃授陝西鹽課副提舉。未赴，會《憂危竑議》起，竟坐遣戍。先是，士衡再劾坤，謂潛進《閨範圖說》，結納宮闈，因請舉冊立、冠婚諸禮。帝不悅。至是有跋《閨範》後者，名曰《憂危竑議》，誣坤與貴妃從父鄭承恩、戶部侍郎張養蒙、山西巡撫魏允貞、吏科給事中程紹、吏部員外郎鄧光祚及道亨、所知等同盟結納，羽翼貴妃子。承恩大懼。以坤、道亨、所知故與士衡有隙，而全椒知縣樊玉衡方上疏言國本，指斥貴妃，遂妄指士衡實為之，玉衡與其謀。帝震怒，貴妃復泣訴不已，夜半傳旨逮下詔獄拷訊。比明，命永戍士衡廉州、玉衡雷州。御史趙之翰復言：「是書非出一人，主謀者張位，奉行者士衡，同謀者右都御史徐作、禮部侍郎劉楚先、國子祭酒劉應秋、故給事中楊廷蘭、禮部主事萬建昆也。諸臣皆位心腹爪牙，宜並斥。」帝入其言，下之部院。時位已落職閑住，署事侍郎裴應章、副都御史郭惟賢力為作等解，不聽。奪楚先、作官，出應秋於外，廷蘭、建昆謫邊方，應章等復論救。帝不悅，斥位為民。。萬曆四十五年（1617年），死於廉州戍所。天啟年間，贈太仆少卿《明史》（卷234）：士衡等再更赦，皆不原。四十五年，士衡卒於戍所。巡按御史田生金請脫其戍籍，釋玉衡生還，帝不許。天啟中，贈太仆少卿。。

家族
曾祖戴伯義，彰表義士。祖父戴湯源，舉人、眉州知州。父戴大霖，生员。

註釋

参考文献
《明代太仆寺少卿戴士衡墓志铭考述》
（清）張廷玉等，《明史》，中華書局點校本

Category:萬曆十三年乙酉科福建鄉試舉人
Category:明朝吏科給事中
Category:明朝新建縣知縣
Category:莆田人
Category:明朝副提舉
Category:明朝追贈太僕寺少卿